
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 19. decembra 2024 v Bánovciach nad Bebravou vydáva tento rozhodol: Obvinená A. B., narodená XX. XXXXXXXX XXXX v C., trvale bytom D. B. XXXX/XX, E., t.č. vo výkone trestu odňatia slobody v inej trestnej veci v Ústave na výkon trestu odňatia slobody Chrenová je vinná , že od presne nezistenej doby v obci Krásno a všade tam, kde sa pohybovala, až do 12:07 hod. dňa 02.05.2024, kedy jej bola v obci A., okres D., pri vchode do hradiska - románskeho kostolíka obmedzená osobná sloboda, neoprávnene pri sebe prechovávala vo väčšom množstve psychotropnú látku metamfetamín, kedy dňa 02.05.2024 o 14.00 h pri výkone osobnej prehliadky na Okresnom riaditeľstve PZ v Partizánskom dobrovoľne vydala jednu okrúhlu priesvitnú umelohmotnú nádobu s obsahom kryštalickej látky bielej farby s hmotnosťou 2,686 g, s priemernou koncentráciou metamfetamínu 69,3 % hmotnostných (vyjadrené ako voľná báza), obsahujúcej 1861 mg absolútneho metamfetamínu, pričom metamfetamín je zaradený v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok,
teda vo väčšom množstve neoprávnene prechovávala inú psychotropnú látku ako psychotropnú látku obsahujúcu akýkoľvek tetrahydrokanabinol, izomer alebo jeho stereochemický variant (THC) čím spáchala zločin neoprávneného prechovávania omamnej látky a psychotropnej látky podľa § 171 odsek 2, odsek 4 písmeno b) Trestného zákona účinného v čase rozhodovania súdu Za
to
sa
odsudzuje
Podľa § 44 Trestného zákona účinného v čase rozhodovania súdu súd u obvinenej upúšťa od uloženia ďalšieho trestu, pretože trest odňatia slobody vo výmere 30 mesiacov so zaradením do ústavu na výkon trestu s minimálnym stupňom stráženia, ktorý bol obvinenej uložený rozsudkom Okresného súdu Partizánske č. k. 2T/36/2021 - 234 zo dňa 10.06.2021, právoplatným dňa 23.11.2021 v spojení s uznesením Krajského súdu v Trenčíne č.k. 2To/89/2021 - 272 zo dňa 23.11.2021 v spojení s uznesením Okresného súdu Prievidza č.k. PE-2T/36/2021 - 360 zo dňa 10.04.2024, právoplatným dňa 29.10.2024
v spojení s uznesením Krajského súdu v Trenčíne č.k. 3Tos/89/2024 - 366 zo dňa 29.10.2024, považuje na ochranu spoločnosti a nápravu obvinenej, za dostatočný. Podľa § 73 odsek 2 písmeno c) Trestného zákona sa obvinenej ukladá ochranné protitoxikomanické liečenie ústavnou formou. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Poškodený môže podať odpor proti výroku o náhrade škody, ktorým bola priznaná náhrada škody. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

